Sherman Bersaudara

Sherman Bersaudara merupakan sepasang penggubah lagu berbangsa Amerika Syarikat yang khusus dalam filem muzikal. Mereka terdiri daripada Robert B. Sherman (lahir 19 Disember 1925 – 5 Mac 2012) dan Richard M. Sherman (lahir 12 Jun 1928).

Sherman Bersaudara menggubah lebih banyak skor lagu muzikal filem daripada mana-mana pasukan penggubah lagu yang lain sepanjang sejarah.London Today on air interview with Robert B. Sherman, April 17, 2002 Sumbangan mereka dalam terdapat dalam filem-filem seperti Mary Poppins, Chitty Chitty Bang Bang, The Jungle Book, dan The Aristocats.

Kehidupan dan kerja
Robert dan Richard Sherman yang merupakan anak kepada pendatang Yahudi Rusia, mulai menulis lagu bersama-sama pada tahun 1951 sebagai cabaran daripada ayah mereka iaitu Al Sherman. Mereka berdua membuat lagu bersama-sama mahupun rakan-rakan yang lain sepanjang 1950-an.

Pada tahun 1958, Robert mengasaskan syarikat penerbitan muzik Music World Corporation, yang seterusnya menjalin hubungan dengan syarikat penerbitan muzik Disney, Wonderland Music Company. Pada tahun itu juga, Sherman Bersaudara menyambut lagu hit carta sepuluh teratas dengan "Tall Paul" yang didendangkan oleh Mouseketeer Judy Harriet dan diedarkan oleh Surf Records label, kemudian diulang rakam oleh Mouseketeer Annette Funicello. Kejayaan lagu ini mendapat perhatian Walt Disney, yang akhirnya mengambil kerja Sherman Bersaudara sebagai Kakitangan Penggubah Lagu untuk Walt Disney Studios. Lagu pertama yang digubah oleh mereka atas penugasan peribadi Walt Disney ialah "Strummin' Song" pada tahun 1961 untuk telefilem The Horsemasters yang dibintangi Annette Funicello.

Ketika bekerja di Disney, Sherman Bersaudara menggubah lebih banyak skor muzik filem daripada mana-mana penggubah lagu yang lain sepanjang sejarah perfileman. Mereka juga menulis apa yang disifatkan sebagai lagu yang paling terkenal daripada mereka, iaitu "it's a small world (after all)" untuk 1964 New York World's Fair. Semenjak itu, adalah dipercayai bahawa ini telah menjadi lagu yang paling banyak diterjemah dan dipersembahkan d Bumi, itu pun banyak berpunca daripada hakikat bahawa ia dimainkan secara berulang-ulang di tarikan "it's a small world"  di semua taman tema Disney.

Pada tahun 1965, Sherman Bersaudara meraih dua Anugerah Akademi untuk Mary Poppins yang merangkumi lagu-lagu "Feed The Birds," "Supercalifragilisticexpialidocious," dan "Chim Chim Cher-ee" yang memenangkan Oscar untuk mereka. Semenjak tayangan perdana Mary Poppins, adik-beradik Sherman itu meraih sembilan lagi pencalonan Anugerah Akademi, dua Anugerah Grammy, dua pencalonan Grammy, dan 23 album yang bersijil emas dan platinum.

Robert dan Richard Sherman berkhidmat secara langsung untuk Walt Disney, menyiapkan skor-skor muzik untuk filem muzikal aksi sebenar The Happiest Millionaire dan The One and Only, Genuine, Original Family Band sehingga Disney meninggal dunia pada tahun 1966. Semenjak meninggalkan syarikat Disney, adik-beradik itu bebas bekerja sebagai penggubah skor lagu filem, rancangan televisyen, pameran taman hiburan, dan pementasan muzikal.

Tugas bukan Disney pertama mereka merupakan filem terbitan Albert R. Broccoli, iaitu Chitty Chitty Bang Bang pada tahun 1968, yang meraihkan mereka pencalonan Anugerah Akademi yang ketiga buat mereka.

Pada tahun 1970, Sherman Bersaudara kembali ke Disney untuk mengusahakan muzik untuk The Aristocats dan Bedknobs and Broomsticks yang memberikan pencalonan Oscar yang keempat dan kelima. Tahun 1972 menyaksikan keluarnya filem Snoopy Come Home yang memberikan mereka pencalonan Grammy.

Pada tahun 1973, Sherman Bersaudara turut melakar sejarah dengan menjadi satu-satunya warga AS yang meraih Hadiah Pertama di Pesta Filem Moscow untuk Tom Sawyer, untuk which they also authored the screenplay.
Pada tahun 1976, “The Slipper and the Rose” dipilih sebagai Royal Command Performance tahun itu. Persembahan itu dihadiri oleh Bonda Ratu Elizabeth. Adaptasi muzikal moden pertama buat cerita klasik Cinderella, iaitu "Slipper", turut menampilkan lagu-lagu, skor, dan lakon layar buatan Sherman Bersaudara. Dua lagi pencalonan Anugerah Akademi diraih oleh adik-beradik itu sempena filem tersebut. Pada tahun yang sama, Sherman Bersaudara menerima bintang mereka di "Walk of Fame" Hollywood di seberang Grauman's Chinese Theater.

Antara lagi sumbangan Sherman Bersaudara kepada filem buatan Disney mahupun bukan buatan Disney ialah The Jungle Book (1967), The Aristocats (1970), The Parent Trap (1961), The Parent Trap (1998), Charlotte's Web (1973), The Many Adventures of Winnie the Pooh (1977), Snoopy, Come Home (1972),Bedknobs and Broomsticks (1971),  and Little Nemo: Adventures in Slumberland (1992).

Di luar dunia perfileman, pertunjukan pentas Over Here! (1974) merupakan muzikal Broadway yang paling lumayan pada tahun itu dan turut meraih pencalonan Anugerah Tony. Sherman Bersaudara turut menggubah pelbagai lagu hit termasuk "You're Sixteen," yang mencapai kedudukan 10 teratas dalam carta Billboard's Hot 100 dua kali: mula-mula dengan Johnny Burnette pada tahun 1960, diikuti Ringo Starr yang mencapai tangga teratas 13 tahun kemudian. Lain-lain lagu hit 10 teratas termasuk "Pineapple Princess," "Let's Get Together," dan banyak lagi.

Pada tahun 2000, Sherman Bersaudara menggubah skor lagu untuk filem The Tigger Movie, iaitu filem pertama yang diusahakan mereka dalam syarikat Disney selepas 28 tahun.

Pada tahun 2002, Chitty dipentaskan di London dan mendapat sambutan hebat. Chitty Chitty Bang Bang merupakan pementasan yang paling berjaya di London Palladium dengan tempoh persembahan yang paling lama sepanjang sejarah panggung itu. Pada 28 April 2005, sebuah lagi kumpulan Chitty dilancarkan di Foxwoods Theatre di Broadway (New York City), yang mana Sherman Bersaudara menggubah enam buah lagu tamabahan khusus buat pementasan baru ini. Sebuah lagi kumpulan teater Chitty sedang menjelajahi seluruh United Kingdom.

Pada tahun 2003, empat buah muzikal Sherman Bersaudara memasuki carta 10 Teratas Filem Kanak-Kanak Kegemaran Sepanjang Zaman dalam sebuah tinjaun seluruh Britain yang dilaporkan oleh BBC, terutamanya Chitty Chitty Bang Bang (1968) yang mengungguli carta tersebut.

Atas sumbangan mereka kepada persada perfileman, Sherman Bersaudara menerima sebutir bintang di Hollywood Walk of Fame di 6918 Hollywood Blvd. serta dilantik ke dalam Songwriters Hall of Fame pada 9 Jun 2005. Pada 16 November 2006, Mary Poppins dibuka di New Amsterdam Theatre di Broadway.

Pada 17 November 2008, Sherman Bersaudara menerima National Medal of Arts, iaitu anugerah kehormat tertinggi yang dikurniakan kepada seniman atau penaung seni oleh Kerajaan Amerika Syarikat. Anugerah tersebut dipersembahkan oleh Presiden George W. Bush di Rumah Putih.

Pada 11 Mac 2010, Sherman Bersaudara dipersembah dengan tingkap khas di Main Street, U.S.A. di Disneyland di Anaheim, California, sebagai penghargaan kepada jasa mereka kepada taman tema Disney.

Sumbangan
Skor utama
 The Parent Trap, 1961
 Adventures in Color
 A Symposium on Popular Songs, 1962
 In Search of the Castaways, 1962
 Summer Magic, 1963
 The Sword in the Stone, 1963
 Big Red, 1963
 Mary Poppins, 1964
 "There's a Great Big Beautiful Tomorrow", 1964
 The Happiest Millionaire, 1967
 The Jungle Book, 1967
 The One and Only, Genuine, Original Family Band, 1968
 Chitty Chitty Bang Bang, 1968
 The Aristocats, 1970
 Bedknobs and Broomsticks, 1971
 Snoopy, Come Home, 1972 (turut mempersembahkan lagu "Me and You" dan "Getting It Together" untuk runut bunyi)
 Charlotte's Web, 1973
 Tom Sawyer, 1973
 Huckleberry Finn, 1974
 The Slipper and the Rose, 1976
 The Many Adventures of Winnie the Pooh, 1977
 The Magic of Lassie, 1978
 Magic Journeys, 1982
 Winnie the Pooh and a Day for Eeyore, 1983
 Little Nemo: Adventures in Slumberland, 1992
 The Mighty Kong, 1998
 Seasons of Giving, 1999
 The Tigger Movie, 2000

Lakon layar filem
 A Symposium on Popular Songs, 1962 (tidak diberi kepujian)
 Mary Poppins,  1964  (tidak diberi kepujian)
 The Adventures of Tom Sawyer,  1973
 The Adventures of Huckleberry Finn, 1974
 The Slipper and the Rose, 1976
 The Magic of Lassie, 1978
 Ferdinand the Bull,  1986  (*lakon layar TV)
 Little Nemo: Adventures in Slumberland (salah seorang penulis lagu)
 Inkas the Ramferinkas, 2013

Pementasan muzikal
 Victory Canteen, 1971 (Ivar Theatre, L.A.)
 Over Here!, 1974 (Broadway, NY)
 Dawgs, 1983 (Variety Arts Center, L.A.)
 Busker Alley, 1995 (U.S. Tour)
 Chitty Chitty Bang Bang, 2002 (London)
 Mary Poppins, 2004 (London)
 On the Record 2004-5 (Jelajah AS)
 Chitty Chitty Bang Bang, 2005 (Broadway, NY)
 Chitty Chitty Bang Bang, 2005 (Jelajah UK)
 Busker Alley, 2006 (Broadway, NY - *satu malam sahaja)
 Mary Poppins, 2006 (Broadway, NY)
 Chitty Chitty Bang Bang, 2007 (Singapura)
 Mary Poppins, 2008 (UK Tour)
 Chitty Chitty Bang Bang, 2008 (Jelajah UK Kedua)
 Mary Poppins, 2008 (Stockholm)
 Mary Poppins, 2009 (Jelajah AS)
 Mary Poppins, 2009 (Copenhagen)
 Mary Poppins, 2009 (Budapest)
 Mary Poppins, 2009 (Shanghai)
 Mary Poppins, 2009 (Australia)
 Mary Poppins, 2009 (Afrika Selatan)
 Mary Poppins, 2009 (Scheveningen)
 Mary Poppins, 2009 (Helsinki)

Lagu taman tema

Adventure Thru Inner Space
"Miracles from Molecules"
America on Parade
"The Glorious Fourth"
Carousel of Progress
"The Best Time of Your Life"
"There's a Great Big Beautiful Tomorrow"
CommuniCore
"The Astuter Computer Revue" (untuk tayangan perdana pavilion di EPCOT Center, 1982)
Epcot Center Opening & Dedication
"The World Showcase March"
Pepsi Presents WALT DISNEY'S "it's a small world" - a Salute to UNICEF and the World's Children untuk 1964 New York World's Fair
"it's a small world (after all)", untuk tarikan "it's a small world" di setiap taman tema Disney.
Journey Into Imagination (and Journey Into Imagination With Figment)
"One Little Spark"
Magic Journeys
"Magic Journeys"
"Makin' Memories"
Meet the World di Tokyo Disneyland
"Meet the World"
"We Meet the World with Love"
Rocket Rods
"Magic Highways"
The Great Movie Ride
"Chim Chim Cher-ee"
The Many Adventures of Winnie the Pooh
"Winnie the Pooh"
"The Wonderful Thing About Tiggers"
"The Rain Rain Rain Came Down Down Down"
Walt Disney's Enchanted Tiki Room
"The Tiki, Tiki, Tiki Room"

Lain-lain
The Spectrum Song - untuk The Wonderful World of Color. Dinyanyikan oleh Paul Frees sebagai Ludwig Von Drake.

Anugerah
Anugerah Akademi
1965 Menang Academy Award dalam kategori "Lagu Asli Terbaik" untuk  "Chim Chim Cher-ee" dari Mary Poppins
1965 Menang Academy Award dalam kategori "Skor Cukup Asli Terbaik" untuk Mary Poppins
1969 Dicalonkan Academy Award dalam kategori "Lagu Asli Terbaik" untuk  "Chitty Chitty Bang Bang" dari Chitty Chitty Bang Bang
1972 Dicalonkan Academy Award dalam kategori "Lagu Asli Terbaik" untuk "The Age of Not Believing" dari Bedknobs & Broomsticks
1972 Dicalonkan Academy Award dalam kategori "Adaptasi Skor dan Skor Lagu Asli Terbaik" untuk Bedknobs & Broomsticks
1974 Dicalonkan Academy Award dalam kategori "Skor Lagu Asli/Adaptasi Terbaik" untuk Tom Sawyer
1978 Dicalonkan Academy Award dalam kategori "Lagu Asli Terbaik" untuk "The Slipper and the Rose Waltz" dari The Slipper and the Rose
1978 Dicalonkan Academy Award dalam kategori "Skor Lagu Asli/Adaptasi Terbaik" dari The Slipper and the Rose
1979 Dicalonkan Academy Award dalam kategori "Lagu Asli Terbaik" dari "When You're Loved" dari The Magic of Lassie

Anugerah Annie
2000 Dicalonkan Annie dalam kategori "Outstanding Individual Achievement for Music in an Animated Feature Production" untuk lagu "Round My Family Tree" dari The Tigger Movie
2003 "Anugerah Winsor McCay" untuk pencapaian seumur hidup serta sumbangan kepada animasi

Anugerah BAFTA
1977 Dicalonkan "Anthony Asquith Award for Film Music" untuk The Slipper and the Rose

BMI
1977 "Pioneer Award" dianugerahkan di Los Angeles, California.
1991 "Lifetime Achievement Award" dianugerahkan di Los Angeles, California.

Anugerah Christopher
1964 "Christopher Award" untuk "Skor Lagu Asli Terbaik" untuk Mary Poppins
1973 "Christopher Award" untuk "Skor Lagu Asli Terbaik" untuk Tom Sawyer

Disney
1985 "Mousecar" disampaikan di Hollywood Bowl di Hollywood, California.
1990 "Disney Legends" dianugerahkan di Walt Disney Studios di Burbank, California.
2010 Main Street, U.S.A. Window disampaikan di Disneyland di Anaheim, California atas jasa Sherman Brothers kepada taman tema Disney.

Golden Globes
1965 Dicalonkan Golden Globe dalam kategori "Skor Asli Terbaik" untuk Mary Poppins
1969 Dicalonkan Golden Globe dalam kategori "Skor Asli Terbaik" untuk Chitty Chitty Bang Bang
1969 Dicalonkan Golden Globe dalam kategori "Lagu Asli Terbaik" untuk Chitty Chitty Bang Bang
1974 Dicalonkan Golden Globe dalam kategori "Skor Asli Terbaik" untuk Tom Sawyer
1977 Dicalonkan Golden Globe dalam kategori "Skor Asli Terbaik" untuk The Slipper and the Rose

Anugerah Grammy
1965 Menang Grammy dalam kategori "Skor Asli Terbaik untuk Filem atau Rancangan Televisyen" untuk Mary Poppins
1972 Dicalonkan Grammy dalam kategori "Skor Asli Terbaik untuk Rancangan Kanak-Kanak" untuk Snoopy Come Home
1974 Dicalonkan Grammy dalam kategori "Skor Asli Terbaik untuk Pertunjukan Muzikal" untuk Over Here!

Anugerah Laurel
1965 Menang "Golden Laurel" dalam kategori "Best Song" "Chim Chim Cher-ee" forMary Poppins
1965 Naib Juara "Golden Laurel" dalam kategori "Music Men"
1966 Tempat Ke-3 "Golden Laurel" dalam kategori "Best Song", "That Darn Cat!" untuk That Darn Cat!

Pesta Filem Moscow
1973 Anugerah Tempat Pertama dalam kategori "Best Music" untuk Tom Sawyer

National Medal of Arts
2008 National Medal of Arts dianugerahkan kepada Richard and Robert Sherman pada 17 November 2008 di Rumah Putih oleh Presiden George W. Bush. Ini merupakan anugerah kehormat tertinggi di yang dikurniakan oleh Kerajaan Amerika Syarikat ke atas seniman.Garreau, Joel."Stan Lee, Olivia de Havilland Win Medal of Arts Honors",Washington Post, November 17, 2008

Anugerah Olivier
2002 Dicalonkan "Best Musical" untuk Chitty Chitty Bang Bang.

Walk of Fame
1976 Sebutir bintang di Hollywood Walk of Fame dianugerahkan kepada "Richard & Robert Sherman" pada 17 November 1976, letaknya di 6914 Hollywood Blvd.

Rujukan

Bacaan lanjut

Pautan luar
 Sherman Music 
 Robert Sherman Art
 Inkas the Ramferinkas
 Music World Corporation
 Walt's Time
 Entri Internet Movie Database:
 Robert B. Sherman
 Richard M. Sherman
 Entri Internet Broadway Database:
 Robert B. Sherman
 Richard M. Sherman
 Entri SoundUnwound:
 Brothers
 Robert B. Sherman
 Richard M. Sherman

Category:Sherman Bersaudara
Category:Pemenang Anugerah Akademi
Category:Pemenang Anugerah Grammy
Category:Penulis skrip Amerika Syarikat
Category:Penggubah lagu Amerika Syarikat
Category:Yahudi Amerika Syarikat
Category:Winnie-the-Pooh
Category:Tokoh Disney
Category:Kelahiran 1925
Category:Muzik Disney